Hyd Internet 122 Views Manjeeth Chillar
Manjeeth chillar
దిల్లీ: ప్రొకబడ్డీ సీజన్‌లో పోటీలు ఆసక్తికరంగా సాగుతున్నాయి. జట్టులో ఆ ప్లేయర్‌ ఉంటే చాలు విజయం ఖాయమని ఎంతో ధైర్యం. రెజ్లర్‌ కావాలనుకున్న అతను కబడ్డీలో రాణించి భారత కబడ్డీ జట్టులో కీలక సభ్యుడిగా మారాడు. ఆల్‌రౌండర్‌గా రాణిస్తున్నాడు. అతడే జైపూర్‌ పింక్‌ పాంథర్స్‌ కెప్టెన్‌ మంజీత్‌ చిల్లర్‌. గాయంతో మంజీత్‌ ఈ సీజన్‌లో కొన్ని మ్యాచ్‌లు దూరమయ్యారు. తాజాగా ఓ ఇంటర్వ్యూలో మాట్లాడుతూ కబడ్డీకి ముందు నేను రెజ్లింగ్‌ సాధన చేసేవాడిని. నన్ను రెజ్లర్‌గా చూడాలన్నది మా నాన్న చిరకాల స్వప్నం. దీంతో నేను రెజ్లింగ్‌ అకాడమీలో చేరా. దాదాపు రెండున్నర సంవత్సరాల పాటు శిక్షణ కూడా పొందాను. శిక్షణలో గాయాలపాలయ్యాను. ఆ సమయంలో మా ఊరిలో కబడ్డీ జట్టు ఉందని తెలిసింది. అప్పటి నుంచి రెజ్లింగ్‌ని క్రమం తప్పకుండా సాధన చేసేవాడిని. అలా కబడ్డీ పయనం ప్రారంభమైందని తెలిపారు. 2010 సంవత్సరంలో ఆసియా గేమ్స్‌లో భారత జట్టుకి ప్రాతినిథ్యం వహించి బంగారు పతకం గెలవడం మరిచిపోలేని అనుభూతి అని మంజీత్‌ చిల్లర్‌ అన్నారు. రెజ్లింగ్‌ ఆటగాడు సుశీల్‌కుమార్‌ నా రోల్‌మోడల్‌. రెజ్లింగ్‌లో ఒలింపిక్‌ పతకం గెలవడం ఎంతో కష్టం. సుశీల్‌ సాధించారు. ఖాళీ సమయంలో ఎక్కువగా సినిమాలు చూస్తుంటాను. షాపింగ్‌ చేస్తుంటాను. నాకు మిఠాయిలు తినడమంటే చాలా ఇష్టం. ఆటకు ముందు రోజు రాత్రి నిద్రపట్టదని ఆయన తెలిపారు.